A pertrochanter törés okozta éves epidemiológiai és egészségbiztosítási betegségteher elemzése Magyarországon
Authors: Gazsó Tibor , Elmer Diána , Endrei Dóra , Sebestyén Andor , Kajos Luca Fanni , Wiegand Norbert , Boncz Imre 
Published: March 2021

Összefoglaló.
Bevezetés: A pertrochanter töréssel kapcsolatos szolgáltatások
igénybevétele jelentős terhet jelent a társadalom és az egészségügyi rendszerek
számára. Célkitűzés: Elemzésünk célja volt a pertrochanter
törés okozta éves epidemiológiai és egészségbiztosítási betegségteher
meghatározása Magyarországon. Adatok és módszerek: A
felhasznált adatok a Nemzeti Egészségbiztosítási Alapkezelő (NEAK)
finanszírozási adatbázisából származnak 2018. évre vonatkozóan. A betegszámok
alapján meghatároztuk a 100 000 lakosra jutó prevalenciát, az éves
egészségbiztosítási kiadásokat korcsoportos és nemenkénti bontásban. Az
elemzésbe az érintett egészségbiztosítási ellátások teljes körét bevontuk. A
pertrochanter töréseket a Betegségek Nemzetközi Osztályozása (BNO, 10. revízió)
szerinti S7210-es kóddal azonosítottuk. Eredmények: A
legnagyobb országos betegszámot a járóbeteg-szakellátás esetében találtuk: 2845
férfi, 6312 nő, együtt 9157 fő. Ezt követte az aktívfekvőbeteg-szakellátás (2388
férfi és 5858 nő, együtt 8246 fő). A valamennyi életkorra számított, 100 000
lakosra vetített prevalencia a férfiaknál 51,1 beteg, a nőknél 114,7 beteg,
együtt 84,3 beteg volt az aktívfekvőbeteg-szakellátásban. A pertrochanter törés
kezelésére 7,329 milliárd Ft-ot költöttek 2018-ban (27,12 millió USD, illetve
22,98 millió EUR). A kiadások 28,0%-a férfiaknál, 72,0%-a nőknél jelent meg. Az
egészségbiztosítási kiadások 90,7%-a az aktívfekvőbeteg-szakellátásban
jelentkezett. Az egy betegre jutó átlagos éves összesített egészségbiztosítási
kiadás 858 710 Ft (3177 USD/2693 EUR) volt a férfiak és 901 047 Ft (3334
USD/2826 EUR) a nők esetében. Következtetés: A pertrochanter
törés előfordulási gyakorisága 2,5-szer magasabb a nők esetében, mint a
férfiaknál. Az aktívfekvőbeteg-szakellátás igénybevétele bizonyult a legfőbb
költségtényezőnek. Orv Hetil. 2021; 162(Suppl 1): 46–53.

Summary.
Introduction: Health services utilization related to
pertrochanteric fractures represents a significant burden for the society and
health care systems. Objective: Our aim was to analyse the
epidemiological and health insurance burden of pertrochanteric fractures in
Hungary. Data and methods: Data were derived from the financial
database of the National Health Insurance Fund Administration (NHIFA) of Hungary
for the year 2018. The data analysed included annual patient numbers, prevalence
per 100 000 population in acute inpatient care, health insurance costs
calculated for age groups and sex for all types of care. Patients with
pertrochanteric fracture were identified with the code S7210 of the
International Classification of Diseases, 10th revision.
Results: We found a significant patient turnover in
outpatient care: 2845 men, 6312 women, in total 9157 patients, followed by acute
inpatient care (2388 men, 5858 women, together: 8246 patients). Based on patient
numbers in acute inpatient care, the prevalence per 100 000 among men was 51.1,
among women 114.7, together 84.3 patients. In 2018, NHIFA spent 7.329 billion
HUF (27.12 million USD, 22.98 million EUR) on the treatment of pertrochanteric
fractures. 28.0% of the costs was spent on the treatment of male, 72.0% on
female patients. Reimbursement of acute inpatient care was the main cost driver
(90.7% of the total expenditure). The average annual treatment cost per patient
was 858 710 HUF (3177 USD/2693 EUR) for men and 901 047 HUF (3334 USD/2826 EUR)
for women. Conclusion: The prevalence of pertrochanteric
fracture was 2.5 times higher in women compared to men. Acute inpatient care was
the major cost driver in the treatment of pertrochanteric fracture. Orv Hetil.
2021; 162(Suppl 1): 46–53.